Na temelju članka 57. Zakona o porezu na dohodak („Narodne novine“ broj: 115/16, 106/18, 121/19, 32/20, 138/20, 151/22, 114/23, 152/24), članka 2. Pravilnika o paušalnom oporezivanju djelatnosti iznajmljivanja i organiziranja smještaja u turizmu („Narodne novine“ broj: 1/19, 1/20, 1/21,156/22, 1/24) te članka 31. Statuta Općine Bol (“Službeni glasnik Općine Bol” 3/21, 4/22), Općinsko vijeće Općine Bol na 1/2025 sjednici, održanoj . siječnja 2025. godine, donijelo je

**ODLUKU**

**o visini paušalnog poreza po krevetu, smještajnoj jedinici u kampu i smještajnoj jedinici u objektu za robinzonski smještaj**

I OPĆE ODREDBE

Članak 1.

Ovom odlukom određuje se visina paušalnog poreza po krevetu, smještajnoj jedinici u kampu ili kamp odmorištu te smještajnoj jedinici u objektu za robinzonski smještaj koji se nalaze na području Općine Bol.

Visina paušalnog poreza određuje se ovisno o naselju unutar Općine Bol u kojem se nalazi soba, apartman i kuda za odmor odnosno kamp i objekt za robinzonski smještaj.

II VISINA POREZA

Članak 2.

Visina paušalnog poreza po krevetu utvrđuje se ovisno o naselju u kojem se nalazi soba, apartman i kuća za odmor te iznosi:

|  |  |  |
| --- | --- | --- |
| Visina paušalnog poreza po krevetu utvrđuje se ovisno o naselju u kojem se nalazi soba, apartman i kuća za odmor te iznosi: RB  | NASELJE  | VISINA PAUŠALNOG POREZA PO KREVETU (€)  |
| I.  | Bol  | 100,00 €  |
| II.  | Murvica  | 100,00 €  |

Članak 3.

Visina paušalnog poreza smještajnoj jedinici u kampu ili kamp-odmorištu utvrđuje se te iznosi:

|  |  |  |
| --- | --- | --- |
| Visina paušalnog poreza smještajnoj jedinici u kampu odnosno po smještajnoj jedinici u objektu za robinzonski smještaj utvrđuje se te iznosi: RB | NASELJE  | VISINA PAUŠALNOG POREZA PO KREVETU (€)  |
| I.  | Bol  | 100,00 €  |
| II.  | Murvica  | 100,00 €  |

III ROKOVI PLAĆANJA

Članak 4.

Rješenje o obvezi plaćanja godišnjeg paušalnog poreza donijeti će se do 28.02. tekuće godine s plaćanjem u jednakim predujmovima (obrocima) koji dospijevaju na naplatu zadnjeg dana u kvartalu odnosno 31.03, 30.06, 30.09. i 31.12. u godini za tekuću godinu.

IV NADLEŽNO POREZNO TIJELO

Članak 5.

Poslovi u vezi s utvrđivanjem i naplatom paušalnog poreza na dohodak od iznajmljivanja stanova, soba i postelja putnicima i turistima u kućama, kampovima i objektima za robinzonski turizam obavljat će nadležna ustrojstvena jedinica Porezne uprave Ministarstva financija.

V PRIJELAZNE I ZAVRŠNE ODREDBE

Članak 6.

U pogledu zastare prava na utvrđivanje i naplatu prihoda od poreza na dohodak od iznajmljivanja stanova, soba i postelja putnicima i turistima u kućama, kamovima i objektima za robinzonski turizam primjenjuju se odredbe Općeg poreznog zakona.

Postupak naplate prihoda od prihoda od poreza na dohodak od iznajmljivanja stanova, soba i postelja putnicima i turistima u kućama, kampovima i objektima za robinzonski turizam provodi se sukladno odredbama Općeg poreznog zakona i Ovršnog zakona.

Članak 7.

Ova Odluka stupa na snagu dan nakon objave u „Službenom glasniku“ Općine Bol

Predsjednica općinskog vijeća:

Nataša Paleka Jakšić